Diari Oficial de la Generalitat Valenciana


Sumari del DOGV 4506, del 23-05-2003 (2003/5967)

Informació pública de l'aprovació inicial del projecte d'expropiació obra canonada en partida Beniadlà. Expedient número 3390.0025/2001.
----------------------------------------------------------------------------------------------------------------------------------------

### Dades del document

Número de DOGV
:   4506

Data del DOGV
:   23-05-2003

Secció del DOGV
:   V. ALTRES ANUNCIS - F) EXPROPIACIONS

Número del document
:   2003/5967


Organisme emissor
:   Ajuntament de Dénia

Tipus de document
:   Anunci

Informació pública de l'aprovació inicial del projecte d'expropiació obra canonada en partida Beniadlà. Expedient número 3390.0025/2001. [2003/M5967]
  
L'Ajuntament en Ple, en sessió ordinària celebrada el dia 13 de març de 2003, a reserva dels termes de l'aprovació de l'acta, d'acord amb el que disposa l'article 206 del Reglament d'Organització, Funcionament i Règim Jurídic de les Entitats Locals, va adoptar d'entre altres el següent acord:
  
Punt 8. Aprovació inicial del projecte d'expropiació obra canonada en partida Beniadlà i exposició pública.
  
La Comissió Informativa de Planejament Estratègic i Gestió Urbanística, Urbanisme i Obres i Servicis, celebrada el 3 de març de 2003, va emetre el següent dictamen:
  
«Antecedents
  
1. Per a l'execució d'un projecte d'obres de la comunitat autònoma de la Comunitat Valenciana: connexió de la instal·lació de la planta de Beniadlà amb la xarxa de canalització, depòsit i conducció de l'aigua de rebuig a l'emissari submarí, i havent optat esta administració, a efectes de determinació del preu just de finques i altres drets afectats, pel procediment de taxació conjunta, d'acord amb el que disposen els articles 36 LRSV, 138 LS/76 i 201 RGU, els servicis tècnics municipals han elaborat el corresponent projecte d'expropiació, amb el contingut establit en els preceptes legals esmentats.
  
Vist l'informe jurídic, esta comissió, amb el vot favorable de Miguel Ferrer Marsal i Pepa Font Reus, en representació del Partit Popular, i de Pedro Pastor Roselló, en representació de Gent de Dénia, i amb la reserva del vot per al Ple d'Antonio Ortega, en representació del PSPV-PSOE, Mari Carme Selles i Gómez, en representació del Bloc Nacionalista Valencià, proposa al Ple corporatiu l'adopció del següent acord:
  
Proposta de resolució
  
Primer
  
Aprovar inicialment per l'Ajuntament en Ple el projecte d'expropiació del subsòl amb una superfície de 114,40 m2 de la finca situada al terme municipal de Dénia, a la partida Beniadlà, que ocupa una extensió de 1595.99 m2, i limita: est, camí de Pedreguer; oest, Antonio Gómez; sud, Mateo Ivars Vicente i Domingo Aguado; i nord, carretera.
  
Segon
  
Sotmetre el projecte esmentat a informació pública, per un termini d'un mes, mitjançant la publicació en el Diari Oficial de la Generalitat Valenciana, en el Butlletí Oficial de la Província d'Alacant i un dels periòdics provincials de major circulació, de conformitat amb el que disposa l'apartat 3 de l'article 202 del Reglament de Gestió Urbanística per al desenvolupament i l'aplicació de la Llei sobre Règim del Sòl i Ordenació Urbana, aprovat per Reial Decret 3.288/1978, de 25 d'agost, perquè els qui puguen resultar interessats formulen les observacions i reclamacions que estimen convenients, especialment pel que fa a la titularitat o valoració dels seus respectius drets.
  
Tercer
  
Notificar, així mateix, individualment, als qui apareguen com a titulars de béns o drets en l'expedient, mitjançant trasllat literal del corresponent full d'apreciació i proposta de fixació dels criteris de valoració, perquè puguen formular al·legacions en el termini d'un mes a partir de la data de notificació.»
  
Finalitzat el torn d'intervencions desenvolupat segons els termes que consten en l'acta corresponent, l'Ajuntament en Ple, per unanimitat, acorda aprovar el present dictamen en tots els seus termes.
  
Contra el present acord, que posa fi a la via administrativa, es pot interposar, potestativament, recurs de reposició, davant el mateix òrgan que l'ha dictat, en el termini d'un mes a comptar des del dia següent a la data de publicació; o bé interposar directament recurs contenciós administratiu, davant el Jutjat Contenciós Administratiu d'Alacant/Tribunal Superior de Justícia de la Comunitat Valenciana, en el termini de dos mesos, comptats a partir de la data de notificació de la present resolució; sense perjuí que puga interposar, si escau, qualsevol altre recurs que estime convenient.
  
D'acord amb el que disposen els articles 8 i 10 de la Llei 29/1998, de 13 de juliol, Reguladora de la Jurisdicció Contenciosa Administrativa, l'òrgan jurisdiccional competent davant el qual ha d'interposar recurs contenciós administratiu serà:
  
- El Jutjat Contenciós Administratiu d'Alacant quan es tracte d'estes matèries:
  
a) Qüestions de personal, tret que es referisquen al naixement o extinció de la relació de servici dels funcionaris públics de carrera.
  
b) Gestió, inspecció i recaptació dels tributs i altres ingressos de dret públic regulats en la legislació d'hisendes locals.
  
c) Llicències d'edificació i ús del sòl i del subsòl, sempre que el seu pressupost no excedisca de 250 milions de pessetes, així com les d'obertura.
  
d) Declaració de ruïna i ordes d'execució d'obres de conservació, reforma i rehabilitació d'immobles, i
  
e) Sancions administratives, qualssevol quina siga la naturalesa, quantia i matèria.
  
- La Sala Contenciosa Administrativa del Tribunal Superior de Justícia de la Comunitat Valenciana en tots els altres casos.